Sandra Hovland

Sandra Daniore Hovland (født 8. mars 1962 i Italia) er en italiensk-norsk næringslivsleder.

Hovland er cand.mag. fra Universitetet i Oslo, MBA fra Handelshøyskolen BI, og har tidligere studert i Storbritannia. Hun har også en idrettskarrière bak seg, som stuper og svømmer på det italienske juniorlandslaget, og har deltatt i prøve-OL.

Etter studiene arbeidet hun i Bankenes Betalingssentral, Norske Shell og Coopers & Lybrand. Fra 1998 til 2004 var Hovland administrerende direktør i American Express Corporate Travel.

Etter dette tiltrådte hun rollen som «turistdirektør» i Innovasjon Norge, en rolle som av Dagbladet er beskrevet som «en av de mest innflytelsesrike i norsk reiseliv». I 2006 gikk hun av fra stillingen, som ble overtatt av Per-Arne Tuftin. Hovland gikk da til stillingen som direktør i strategiavdelingen. I 2008 ble hun hentet inn til Nordea hvor hun ble i seks år, blant annet som nordisk direktør i Nordea. I april 2014 tiltrådte hun stillingen som salgs- og markedsdirektør i KPMG.

Referanser 

Norske konsernsjefer
Embets- og tjenestemenn
Norske reiselivsledere
Italienske stupere
Italienske svømmere
Personer tilknyttet Nordea
Alumni fra Handelshøyskolen BI
Alumni fra Universitetet i Oslo
Nordmenn av italiensk opphav
Personer tilknyttet Innovasjon Norge